פטרופבל

**פֶּטְרוֹפָּבְל** (בקזחית: **Петропавл**; ברוסית: **Петропавловск** - **פֶּטרוֹפָּבלוֹבְסק**) היא העיר הצפונית ביותר בקזחסטן ובירת מחוז צפון קזחסטן.

## גאוגרפיה
פטרובל שוכנת בדרום-מערב המישור הסיבירי המערבי, על הגדה המערבית של , היובל הארוך ביותר של נהר אירטיש, כ-440 ק"מ צפון-מערבית לבירה אסטנה, כ-270 ק"מ מערבית לעיר הרוסית אומסק ובסמוך לגבול עם רוסיה.

### אקלים
תנאי האקלים בעיר וסביבתה מאופיינים בתנודות חדות בטמפרטורות בחורף ובקיץ. באביב שורר מזג אוויר בהיר ויבש, עם מספר רב של ימים שטופי שמש. הקיץ חם למדי, עם מזג אוויר בהיר ויבש לעיתים קרובות, ובחלק מהשנים הגשמים יכולים להיות בתדירות שונה, החל מנדיר ועד למעונן וגשום. הסתיו מתחיל באוגוסט או ספטמבר, ומזג האוויר נע בין בהיר בתחילת העונה ועד מעונן באוקטובר - נובמבר. החורף קפוא וארוך (יותר מ-5 חודשים), עם שלג יציב בגובה ממוצע של 40–50 סנטימטרים.

בהתבסס על מידע שנאסף בשנים 1991–2020:
* הטמפרטורה השנתית הממוצעת היא 2.5 מעלות צלזיוס.
* הלחות היחסית הממוצעת באוויר היא 74%.
* כמות המשקעים השנתית הממוצעת היא 388 מילימטרים.

### שיטפונות
בעקבות הפשרות שלגים, עולה מפלס המים ב"נהר אישים" ונגרמים נזקים לבתים ותשתיות בעיר. במהלך אפריל 2025 אירעו מספר שיטפונות, אך נגרמו מעט נזקים משמעותיים בשכונות הגובלות בנהר. בסביבת העיר היו מקרי הצפה של שטחים חקלאיים. מושל המחוז מסר כי הוקצו 94.5 מיליון טנגה (כ-180,000 דולר) לשיפור סוללות הגנה והרחבת מישורי הצפות.

## דמוגרפיה

על פי אומדן רשמי מתאריך 1 בינואר 2023, התגוררו בפטרופבל 222,076 בני אדם, בחלוקה למוצא אתני שהוצהר:

## היסטוריה
### ימי קדם
בכל האזור התגוררה במשך אלפי שנים אוכלוסייה ילידית קזחית.

### תקופת האימפריה הרוסית
בשנת 1752 החליטה האימפריה הרוסית לחזק את גבולותיה הדרומיים ונבנה קו ביצורים ממבצר אומסק על נהר אירטיש ועד לאזור טובולסק.

אחד המבצרים שנבנו על נהר אישים היה בעל צורת משושה, בשטח של כ-2 דונם והאורך הכולל של הגדר המקיפה היה מעל 1.3 קילומטרים. בתוך המבצר נבנו, בין היתר: צריפים, אורוות, בתי קצינים, כנסייה, ומחסן אבק שריפה. במעוזים שליד המבצר הוצבו תותחים.

המבצר חובר לרוסיה באמצעות שרשרת של תחנות דואר.

לאחר ששטח המצודה התמלא, החלו לבנות בתים גם מחוצה לה וכך נוצר יישוב שבהמשך הוקף בגדר והכניסה אליו נשמרה על ידי שומרים.

בנוסף לנקודות מבוצרות אחרות בסיביר, המצר עצמו חוזק מבחינה צבאית: חיל המצב הוגדל, חומות עץ הוחלפו בקירות עפר והצריפים נבנו מחדש. את העבודה ביצעו אסירים שהוגלו לסיביר. בשנת 1772 היו למבצר שני פרברים: החלק ההררי וחלקו למרגלות הגבעות. מעמד הסוחרים גדל והמבצר הפך גם למרכז פוליטי וכלכלי של האזור.

המצודה הפכה לנקודת סחר חליפין ומעבר מרכזית לסחורות שהגיעו מרוסיה וממרכז אסיה.

### העיר פטרופבלובסק
בשנת 1807 קיבלו המבצר ופרווריו מעמד של עיר וניתן לה השם פטרופבלובסק.

צו מיום 22 בינואר 1822, כלל בין היתר הענקת מעמד של "עיר בינונית" לפטרופבלובסק והעיר הפכה לעיר מחוז, במחוז אומסק שזה עתה הוקם. בשנת 1824 הוקם מחוז חדש בשם פטרופבלובסק והעיר שימשה מרכז מנהלי שלו. בשנת 1825 אורגנה הרשות העירונית, נערך התקציב הראשון ומונה ראש העירייה הראשון, הסוחר זנקוב. ב-11 במאי 1849 פרצה שריפה שהרסה 450 בתים. לאחר מכן החלה הבנייה החדשה על פי התוכנית שאושרה על ידי הצאר. לפיתוח העיר תרמו בניית מסילת הרכבת הטרנס-סיבירית והקמת (1896) תחנת הרכבת פטרופבלובסק. העיר התפתחה. בשנת 1910 חיו בפטרופבלובסק 37,973 איש  אך עם זאת, תושבי העיר היו נתונים לתחלואה רבה בשל היעדר ביוב, רחובות עמוסים, מצב תברואתי נמוך בשווקים ובתי מטבחיים, בית חולים אחד ובו רק 10 מיטות. עד שנת 1900 היו בעיר 13 מוסדות חינוך, תשעה מסגדים, מתוכם שישה עשויים אבן.

### בתקופה הסובייטית
בשנת 1918 הפכה פטרופבלובסק לאחד ממרכזי תנועת רוסיה הלבנה. ב-31 במאי, מפקד הקוזאקים הסיביריים, וולקוב, בתמיכת הצ'כוסלובקים, הפיל את הממשלה הסובייטית. מאוחר יותר במהלך מבצע של הארמייה החמישית, ב-31 באוקטובר 1919, הוחזר השלטון הסובייטי לעיר.

בשנים 1919–1921, פטרופבלובסק הייתה עיר מחוז במחוז אומסק של הרפובליקה הסוציאליסטית של הפדרציה הרוסית הסובייטית (RSFSR - Russian Soviet Federative Socialist Republic).

ב-26 באוגוסט 1920 נחתם צו של RSFSR בדבר הקמת הרפובליקה האוטונומית הקירגיזית (Autonomous Kyrgyz Republic) וארגון מחדש של המחוזות. ב-26 באפריל 1921 פורסם על הקמת מחוז אקמולה (Akmola) עם מרכז מנהלי בעיר פטרופבלובסק.

מ-17 בינואר 1928 עד 10 במאי 1928, פטרופבלובסק הייתה המרכז המנהלי של מחוז קיזיל-ז'אר (Kyzyl-Zhar) באוטונומיה הסוציאליסטית הסובייטית הקזחית (Kazakh ASSR).

מ-10 במאי 1928 עד 17 בדצמבר 1930, פטרופבלובסק הייתה המרכז המנהלי של "מחוז פטרופבלובסק" של אוטונומיה הסוציאליסטית הסובייטית הקוזאקית (Cossack ASSR).

מ-17 בדצמבר 1930 עד 10 במרץ 1932, פטרופבלובסק נשלטה ישירות על ידי הממשלה הרפובליקנית של אוטונומיה הסוציאליסטית הסובייטית הקוזאקית (Cossack ASSR).

בין השנים 1932–1936, פטרופבלובסק הייתה המרכז המנהלי של מחוז קראגנדי, באוטונומיה הסוציאליסטית הסובייטית הקזחית (Kazakh ASSR).

משנת 1936, פטרופבלובסק הייתה המרכז האזורי של "אזור צפון קזחסטן" שהוקם בתוך "הרפובליקה הסובייטית הסובייטית הקזחית".

בשנת 1941, כאשר ברית המועצות נכבשה על ידי מדינות הציר, במהלך מלחמת העולם השנייה, הועברו מזרחה מפעלים רבים, לייצור ציוד כבד, חלקם נבנו מחדש בפטרופבלובסק והם ייצרו, בין היתר טנקים ונגמ"שים.

### בקזחסטן העצמאית
ב-16 בדצמבר 1991, בעקבות התפרקות ברית המועצות, הפכה קזחסטן למדינה עצמאית ולאחר מכן הוחלף שם העיר פטרופבלובסק, לשמה הנוכחי: פטרופבל.

בשנת 2008, פטרופבל השתתפה בתחרות "העיר הטובה ביותר בחבר העמים", שם הוענקו לה שלושה מענקים, כולל המענק "לשימור מורשת היסטורית ותרבותית".

ב-27 בנובמבר 2018, נוספו מספר יישובים כפריים בשטח של מחוז פטרופבל, ישירות לעיר פטרופבל.

## ספורט
העיר מפורסמת בקבוצת הבנדי של העיר שזכתה במספר תארים.

## ערים תאומות
* 

## ביאורים

## קישורים חיצוניים

* 

## הערות שוליים

קטגוריה:יישובים שהוקמו ב-1752
קטגוריה:קזחסטן: ערים